Dona'm les entitats que surten en el text següent:
Victoria de los Ángeles López García, coneguda internacionalment amb el nom artístic de Victoria de los Ángeles i a Catalunya Victòria dels Àngels (Barcelona, 1 de novembre de 1923 - Barcelona, 15 de gener de 2005), fou una soprano i cantant d'òpera catalana de la segona meitat del segle xx, de les més reconegudes arreu, especialment per la seva activitat en els anys cinquanta i seixanta, el període més brillant de la seva carrera. En la llista de les vint millors sopranos de la música enregistrada que publicà la BBC music magazine en 2007 figura en la tercera posició, després de Maria Callas i Joan Sutherland. Victòria dels Àngels López era filla d'un bidell de la Facultat de Ciències de Barcelona; va néixer a l'edifici històric de la Universitat de Barcelona, on vivien els seus pares: Bernardo López Gámez i Victoria García Cima. Estudià al Conservatori Superior de Música del Liceu amb Dolors Frau, amb qui sorgiren desavinences a causa del repertori. És interessant remarcar que als set anys va fer el seu petit primer concert al col·legi on estudiava: Grup Escolar Milà i Fontanals. Va ser una funció dedicada a l'aleshores president Francesc Macià, on va interpretar dues peces de Schubert traduïdes al català per Joaquim Pena i la cançó tradicional catalana Muntanyes regalades. El 20 de desembre de 1940 va guanyar el concurs del programa Concursos vivientes de Ràdio Barcelona cantant Sì, mi chiamano Mimì i Un bel dì vedremo. El premi era interpretar La Bohème al Teatre Victòria (Barcelona). Aquest fet va significar l'inici de la carrera concertística de Victòria dels Àngels i la va portar a entrar en contacte amb el conjunt instrumental Ars Musicae, especialitzat en música del Renaixement, dirigit per Josep Maria Lamaña i assessorat per Higini Anglès. Quan va haver acabat els estudis, els membres d'Ars Musicae van propiciar la formació d'un patronat format per diverses famílies burgeses de Barcelona que contribuïren amb l'abonament de 2.500 pessetes al mes per a la formació de Victòria. Aquest patronat va preparar el que seria el debut oficial de Victòria al Palau de la Música Catalana, que va tenir lloc el dia 19 de maig de 1944 i en el qual va cantar acompanyada per membres d'Ars Musicae, el Quartet Ibèric, i el pianista Pere Vallribera. Aquell vespre van estrenar Damunt de tu només les flors de Frederic Mompou. Un concert bàsicament dedicat al gènere del lied que va ser un èxit increïble i en una de les crítiques ja predeien el que després destacaria més de la cantant: «una innata comprensió de la música». Dos dies després va repetir el recital al saló de descans del Liceu. El 13 de gener de 1945 va debutar al Gran Teatre del Liceu, interpretant el rol de Comtessa d'Almaviva de Les noces de Fígaro de Mozart. Al llibre de registres del Liceu apareix el seu nom com a V. Ángeles López. «Durant tota la funció tot va ser com un somni. Estava tranquil·la, perquè sabia que el públic que hi havia al davant m'estimava. Pensar això m'ha servit sempre durant tota la carrera». Pocs dies més tard va interpretar les seves segona i tercera òperes al Liceu, el 21 de febrer, en una sessió doble amb La serva padrona de Giovanni Battista Pergolesi i Il segreto di Susanna d'Ermanno Wolf-Ferrari. Durant la temporada del 1945-1946 del Liceu, Victòria ja va interpretar tres rols operístics que després serien molt concorreguts en la seva carrera internacional: Manon (de l'òpera homònima de Massenet), Margueritte (de Faust de Gounod) i Mimì (de La Bohème de Puccini). L'any 1947 va rebre el premi del Concurs Internacional de Cant de Ginebra, del qual ella n'explicava una anècdota: «Vaig anar a fer la inscripció i aleshores un empleat em va dir: D'où êtes vous?, i vaig contestar: <Sóc espanyola>, i va dir <Une espagnole? Mais vous ne gagnerez pas!>, (vostè no guanyarà). I aleshores, naturalment, el dia que vaig guanyar, la primera persona que vaig visitar va ser l'empleat i li vaig dir: <La petite espagnole a gagné, c'est moi>».
Victoria de los Ángeles López García : artista_o_autor, Victoria de los Ángeles : artista_o_autor, Catalunya : Entitat_Geopolítica, Victòria dels Àngels : artista_o_autor, Barcelona : Entitat_Geopolítica, BBC music magazine : mitjans_massius, Maria Callas : artista_o_autor, Joan Sutherland : artista_o_autor, Victòria dels Àngels López : artista_o_autor, Universitat de Barcelona : educació, Bernardo López Gámez : persona, Victoria García Cima : persona, Conservatori Superior de Música del Liceu : educació, Dolors Frau : artista_o_autor, Grup Escolar Milà i Fontanals : educació, Francesc Macià : polític, Schubert : artista_o_autor, Joaquim Pena : artista_o_autor, Muntanyes regalades : música, Concursos vivientes : programa, Ràdio Barcelona : mitjans_massius, Sì, mi chiamano Mimì : música, Un bel dì vedremo : música, La Bohème : música, Teatre Victòria : organització, Ars Musicae : artista_o_autor, Josep Maria Lamaña : artista_o_autor, Higini Anglès : artista_o_autor, Victòria : artista_o_autor, Palau de la Música Catalana : organització, Quartet Ibèric : organització, Pere Vallribera : artista_o_autor, Frederic Mompou : artista_o_autor, Damunt de tu només les flors : música, Liceu : organització, Gran Teatre del Liceu : organització, Comtessa d'Almaviva : persona, Les noces de Fígaro : música, Mozart : artista_o_autor, V. Ángeles López : persona, Giovanni Battista Pergolesi : artista_o_autor, Ermanno Wolf-Ferrari : artista_o_autor, La serva padrona : música, Il segreto di Susanna : música, Manon : persona, Margueritte : persona, Mimì : persona, Massenet : artista_o_autor, Gounod : artista_o_autor, Puccini : artista_o_autor, Faust : música, Concurs Internacional de Cant de Ginebra : esdeveniment